tomron87/hebrew-wikipedia-sentences-corpus huggingface dataset:
זהו אלבום שירי הערש השני של פרי אחרי Songs for Carmella: Lullabies & Sing-a-Longs שיצא בשנת 2019. האלבום הוקדש לבתה של פרי, רוזי, שנפטרה זמן קצר לאחר שזו ילדה אותה.
פרי שיתפה את החדשות על מותה בציוץ שפורסם בטוויטר ב-24 בנובמבר 2020. היא שיתפה שהאלבום יופץ בכל מקרה, עם עטיפה דומה לזו הקודמת.
Songs for Pixie הוא אלבום האולפן השישי של הזמרת-יוצרת האמריקאית כריסטינה פרי שפורסם בשנת 2023, בהוצאת חברת התקליטים אלקטרה רקורדס.
זהו אלבום שירי הערש השלישי של פרי אחרי Songs for Carmella: Lullabies & Sing-a-Longs שיצא בשנת 2019, ו-Songs for Rosie שיצא בשנת 2021.
שבועיים לאחר יציאת האלבום, הוציאה פרי גם את אלבום האולפן השביעי שלה, Songs for Christmas.
Songs for Christmas הוא אלבום האולפן השביעי של הזמרת-יוצרת האמריקאית כריסטינה פרי שפורסם בשנת 2023, בהוצאת חברת התקליטים אלקטרה רקורדס.
זהו אלבום חג המולד הראשון של פרי, שיצא שבועיים לאחר יציאת אלבום האולפן השישי שלה, Songs for Pixie.
את האלבום הפיקה ג'ניפר דסילבאו.
את עטיפת האלבום עיצבו בסגנון של שלושת אלבומי שירי הערש של פרי שיצאו בין השנים 2019–2023.
SongMeanings (בעברית: משמעויות־השיר) הוא אתר מוזיקה המעודד משתמשים לדון ולהגיב על המשמעויות והמסרים הבסיסיים של שירים שונים בשפות שונות ברחבי העולם.
SongMeanings נוסד בידי מייקל שיאנו ובריאן אדמס.
שיאנו הצהיר שמטרת האתר היא לדון .
האתר נוסד בסוף שנת 2000 בידי שיאנו לאחר שקיבל השראה מוויכוח סביב המשמעות מאחורי "Brick" של הלהקה Ben Folds Five.
בספטמבר 2011, החליטו ב-SongMeanings להסכים לתנאים עם LyricFind כדי לספק מילים ברישיון.
הסכם זה הופך את SongMeanings לישות משפטית בין מאות אתרי המילים הלא חוקיים.
בשותפות זו, האתר מאפשר דיונים קהילתיים סביב המשמעויות של מילים שונות.
במהלך יולי 2013, האתר החל לפעול תחת songmeanings.com לאחר שרכש את הדומיין כמה חודשים קודם לכן.
SongMeanings זכה לביקורות חיוביות ברחבי העולם.
ב-Herald & Review שאלו את הקוראים, .
ב-Jakarta Post ציינו את האתר גם במאמר על אתרים שימושיים הקשורים למוזיקה ולטקסטים.
דייוויד טורים משיקגו טריביון כינה אותו .
"Songbird" (בעברית: "ציפור שיר") הוא שיר של להקת הרוק הבריטית-אמריקאית פליטווד מק.
השיר יצא לראשונה באלבום Rumours של הלהקה משנת 1977 וגם כצד ב' של הסינגל "Dreams".
זה אחד מארבעה שירים שנכתבו על ידי כריסטין מקווי בלבד באלבום זה.
מקווי שרה את השיר לעיתים קרובות בסוף ההופעות של הלהקה, לפעמים כמעין הדרן.
בעלה לשעבר וחבר הלהקה, ג'ון מקווי, סיפר: "כשכריסטין ניגנה את "Songbird", גם הגברים היו בוכים.
מקווי כתבה את "Songbird" תוך חצי שעה בסביבות חצות הלילה, וכדי שלא תשכח את המנגינה שהמציאה, היא נשארה ערה כל הלילה עד שיכלה להקליט.
למחרת היא השמיעה אותו למפיק קן קאליי, שאהב אותו והציע שתקליט אותו כסולו.
קאליי הניח זר פרחים על הפסנתר של מקווי, וביקש להאיר אותו מלמעלה, כדי ליצור אווירה מיוחדת באולם.
את ההקלטה ביצעו באמצעות 15 מיקרופונים שהוצבו ברחבי האולם בו הופיעה כריסטין.
נדרשו חזרות רבות על ההקלטה שכן היה קשה להקליט את השיר כולו בצורה מושלמת בפעם אחת; ההקלטות נמשכו עד לבוקר למחרת.
כריסטין מקווי – פסנתר, שירה
לינדזי בקינגהאם – גיטרה אקוסטית
גרסתה של איווה קסידי יצאה לאור ב-1998, באלבום אוסף שנקרא גם Songbird ושיצא שנתיים לאחר מותה; האלבום הגיע למקום הראשון במצעדים בממלכה המאוחדת ב-2001.
השיר "Songbird" נכנס בפעם הראשונה למצעד הסינגלים הבריטי בספטמבר 2009 במקום ה-56, לאחר שמתמודדת ביצעה את השיר ב-The X Factor.
וילי נלסון ביצע את "Songbird" באלבומו מ-2006 Songbird, מה שהפך אותו לאלבום השני שנקרא על שם השיר.
האלבום הגיע בשיא למקום ה-87 בבילבורד 200.
בשנת 2011, נאיה ריברה ביצעה את השיר בפרק "Rumours" של הסדרה גליי.
ב-30 בנובמבר 2023, הקורס ביצעו את "Songbird" במלאת שנה למותה של כריסטין מקווי.
| שם בשפת המקור = Sonic Heroes
| כיתוב = עטיפת המשחק למחשב אישי
סוניק הירוס הוא משחק וידאו בסדרת המשחקים "סוניק הקיפוד" של חברת סגה.
המשחק פותח על ידי Sonic Team בגרסאות למחשב האישי, לפלייסטיישן 2, ל-Xbox ול-Nintendo GameCube.
במשחק השחקן שולט על שלוש דמויות שמרכיבות צוות כשלכל חבר בצוות יכולות מיוחדות משלו.
לכל צוות יש אותם שלבים, אך עם דרכים שונות.
יתרונות המשחק הם, לפי המבקרים, סגנון משחק שמתקרב לשנים המוקדמות של המותג והסביבה הפעלתנית שבו.
החסרונות של המשחק הם בעיות גרפיקה, בעיות בסביבת המשחק ודיבוב הדמויות.
המשחק מכר בצורה סבירה ונכנס לסדרת "הנמכרים ביותר" לאקס בוקס, לפלייסטיישן 2 ולגיימקיוב.
בגלל ריבוי הצוותים, לכל צוות עלילה משלה כשבסופו של דבר המטרה של כל צוות היא להגיע לדוקטור אגמן ולעצור אותו.
המשחק נפתח כשרואים את סוניק מסתובב בעולם.
טיילס ונאקלס מוסרים לו שאגמן מתכוון להמציא את נשק יום הדין תוך שלושה ימים ולשלוט בעולם.
סוניק וחבריו נענים לאתגר ויוצאים לעצור את אגמן.
בדרך הם נלחמים מול צוות ורד, כשאיימי מנסה לתפוס את סוניק אהובה, ונגד צוות האופל, כששאדו מאתגר את סוניק לקרב.
בסוף הסיפור סוניק וחבריו הורסים את רוב הבסיס האווירי של אגמן אך לא פוגשים באגמן עצמו.
רוז' העטלפה מנסה לשדוד את אוצרו של דוקטור אגמן שנמצא בבסיס סודי.
רוז', למרבה הפתעתה מוצאת את שאדו (שנחשב למת עקב המאורעות שקרו ב־Sonic Adventure 2), בקפסולת הקפאה.
רוז' מחברת את הבסיס כולו לחשמל כדי לפתוח את הקפסולה ובאותו זמן מפעילה את E-123 אומגה, רובוט נטוש שנמצא בבסיס.
אחרי שזיהה את שאדו בתור איום, אומגה תוקף אותו בדיוק כששאדו מתעורר.
קרב החל בין השניים ורוז' עצרה אותם במהרה.
לאחר בירור, היא גילתה ששאדו לקה באמנזיה וכתוצאה מכך הוא לא זוכר כלום.
בעוד אומגה ננטש על ידי אגמן וכעת הוא ממורמר ורוצה לנקום באגמן ובכל הרובוטים שלו.
רוז' הבינה שלשלושתם יש אותה מטרה והחליטה שהם צריכים לפעול יחד.
בדרך הצוות פוגש את צוות כאוטיקס, אחרי תגרה קלה, ובצוות סוניק כששאדו מאתגר את סוניק לקרב.
בסוף הסיפור רוז' מגלה עוד שכפולים של שאדו וחוששת כי מי שהיה אתה כל הזמן הוא שכפול ושאדו אכן מת.
אך אומגה מספר לה שלשכפול חייב להיות מקור, משמע ששאדו עדיין חי.
הסיפור הוא בעצם הקדמה למשחק "שאדו הקיפוד" בו שאדו מנסה לגלות את עברו המסתורי.
איימי רוז מחפשת אחר סוניק, האהוב הנצחי שלה שמופיע בעיתון כנעדר.
היא פוגשת בקרים הארנבת וביג החתול, שגם הם מחפשים אחרי חבריהם.
קרים מחפשת את צ'וקולה צ'או, התאום של הצ'או שלה, צ'יז, וביג מחפש אחרי פרוגי, הצפרדע האהוב שלו.
מכיוון ששלושתם מחפשים אחרי יקיריהם ושלושתם הופיע באותה כתבה בעיתון איימי מציעה ששלושתם יחפשו יחד.
בדרך הם נלחמים בצוות סוניק, ונגד צוות כאוטיקס משום שהם רצו לקחת את צ'יז.
בסוף הסיפור הם מוצאים את פרוגי ואת צ'וקולה צ'או בתוך זיוף של אגמן וגם את סוניק בסביבה אחרי שגם הוא הביס את אגמן.
סוכנות הבלשים כאוטיקס, המורכבת מאספיו, זיקית הנינג'ה המרגל ובעל המשמעת, וקטור, הקרוקידל, המוח והמנהיג של הסוכנות וצ'רמי הדבורה הילדותי שמשמש לתשקיף על, כרגע מחוסרים עבודה.
הם לא קיבלו עבודה זמן רב והם זקוקים לתעלומה שתביא להם כסף.
מודיע מסתורי שולח להם מכשיר קשר דרכו הוא מעביר להם משימה.
המשימה שלהם היא לתפוס את דוקטור אגמן.
אספיו חושד קצת אך סכום הכסף הרב שמוצע אינו משאיר ספק להחלטתם של וקטור וצ'רמי, והקבוצה יוצאת למשימה (אספיו השתכנע כשוקטור הזכיר לו את השבועה שלהם:"אנחנו אף פעם לא מפנים את הגב לעבודה בתשלום").
בדרך הם נלחמים בצוות אופל, מכיוון שרוז' חשבה שהם רוצים את האוצר של אגמן, אחרי תגרה קלה, ובצוות ורד כי הם לא הסכימו לתת להם את צ'יז וגם מפני שקרים האשימה אותם בהיעדרות של אחיו של צ'יז.
בסוף הסיפור הם מגלים שהלקוח הוא בעצם דוקטור אגמן בעצמו שננעל והשתמש בשירותיהם כדי לצאת לחופשי ולשלוט בעולם, וברגע שהקבוצה הבינה שאגמן הציע להם הרבה כסף למרות העובדה שאין לו אגמן בצרות...
אחרי שמסיימים את הסיפורים של כל אחד מארבעת הצוותים ומשיגים את שבעת יהלומי הכאוס נפתח הסיפור האחרון.
מסתבר שלא אגמן הוא זה שתכנן את המזימה, אלא סוניק המתכתי (Metal Sonic), שצבר כוח רב ומנסה להשתלט על העולם.
אף אחד לא ידע מה לעשות עד שגילו ששבעת יהלומי הכאוס נמצאים בידי כולם, בעזרתם סוניק יוכל להפוך לסופר-סוניק.
עד שזה יקרה, הם סיכמו ששאר הצוותים יעצרו את סוניק המתכתי ככל שיוכלו.
אחרי ששאר הצוותים ניסו לעצור אותו, סוניק המתכתי הצמיח כנפיים והתנתק מהבסיס, שעד עתה היה קשור אליו.
סוניק הפך לסופר-סוניק והשרה על טיילס ונאקלס מכוחותיו, וכך הם התחזקו עד מאוד, ויצאו לעצור לחלוטין את סוניק המתכתי.
אחרי שעצרו אותו והוא חזר לצורתו המקורית ולאחר מכן כבה, כל הגיבורים מתפזרים ויוצאים לחפש הרפתקאות חדשות.
במהלך המשחק השחקן מתפעל שלוש דמויות שונות.
השחקן שולט בדמות אחת והשתיים האחרות עוקבות ועוזרות לדמות הנשלטת.
לכל דמות יש יכולות מיוחדות בתחום מסוים: מהירות, תעופה וכוח.
בכל צוות כל דמות היא בעלת אחת משלוש התכונות האלו.
לדוגמה בצוות סוניק, סוניק הוא דמות מהירה, טיילס הוא דמות בעלת יכולת תעופה ולנאקלס יש כוח רב.
במהלך המשחק השחקן מחליף דמויות לפי הצורך, כך שאם לדוגמה יש קטע שמצריך תעופה, השחקן מחליף לדמות בעלת יכולת התעופה ומשתמש בה.
לכל דמות יש דרך שונה להילחם.
במהלך השלב הדמויות יכולות לעלות רמה ובכך לחזק את יכולותיהן, אם כי אחרי כל שלב או פסילה הדמויות חוזרות לרמת ההתחלה.
בסוף כל שלב המשחק מדרג את השחקן בציון מ-A עד ל-E, כש-A הוא הציון הגבוה ביותר, ואילו E הוא הנמוך ביותר.
בעת הדירוג המשחק מתחשב בניקוד שהשחקן צבר (לאחר שמחבר את הסכום הכולל של הניקוד שצברה כל אחת מדמויות הצוות בנפרד, התלוי בין השאר גם ברמת היכולת אליה הגיעה), בזמן שלקח לשחקן לעבור את השלב ובמספר הטבעות שנאספו.
בכל שלב מפוזרים מפתחות, שאם השחקן מחזיק בהם כשהוא מסיים את השלב הוא מגיע לשלב בונוס, שבחצי מהם מתחבא יהלום כאוס.
אם השחקן נפגע או מאבד פסילה, הוא מאבד את המפתח.
אם השחקן מצליח להוציא ציון A בכל המשימות של כל הצוותים, הוא משיג את האפשרות לשחק במצב הסופר קשה (Super Hard Mode).
במצב זה, השחקן מתפעל את צוות סוניק בכל השלבים מהראשון ועד האחרון (לא כולל את שלבי הבוס), אך כשהפעם נוספים למסלולים מכשולים נוספים שהופכים את דרגת הקושי לגבוהה.
במצב זה המשחק לא מחשב את הניקוד הסופי של השחקן או מדרג אותו בציון בסוף כל שלב, אלא ממשיך ישר לאחר מכן לשלב הבא, כאשר לאחר השלב האחרון הוא מועבר לשקופית הסיום המופיעה גם במצב המשחק הרגיל.
מצב משחק דומה למצב הסופר קשה, שנקרא מצב המומחה (Expert Mode) הופיע לאחר מכן במשחק ההמשך שאדו הקיפוד.
בכל המשחק ישנם שבעה עולמות, שמורכבים משלושה שלבים שונים, לכל צוות המטרה היא שונה.
לפעמים כשעוברים שלב יהיה עוד שלב שהוא שלב הבונוס, שלבי הבונוס מסתווגים על פי סוג השלב שלהם:
לשלב הראשון יש שלב בונוס בסיסי בו הצוות נמצא בצינור ארוך והוא צריך להגיע לסוף הבונוס בזמן.
כל "בלון" שהשחקן אוסף נותן מעט יותר זמן.
בשלב השני הצוות רודף אחרי יהלום כאוס בצינור שדומה לצינור בשלב הראשון.
היהלום מתקדם לעבר סוף השלב, והצוות צריך להשיג אותו לפני שהוא מגיע לסוף.
אם הוא מצליח, הוא מקבל אותו.
השלב השלישי הוא בוס, כשבוס יכול להיות קרב מול ד"ר אגמן ברובוט ענקי כלשהו, קרב מול צוות אחר או קרב מול הרבה רובוטים קטנים של אגמן.
בשלבים האלה, אין שלב בונוס.
בנוסף אפשר לשים לב שבשלב הראשון והשני הרקע שונה: השלב הראשון הוא בחוץ בעוד שהשני כמעט כל הזמן מתחת לגג.
ושלב הבוס מבוסס על השני.
על כל שלב שהוא לא בוס יש שלב מאתגר.
השלב המאתגר הוא שלב שבנוסף להשלמת השלב הרגיל מצריך תנאי שמקשה על ביצוע השלב.
התנאי הנוסף קבוע אצל כל צוות, כלומר השלב המאתגר של צוות סוניק תמיד יהיה השלמת השלב תחת מגבלת זמן מסוימת, על צוות אופל לחסל מאה אויבים, על צוות ורד לאסוף מאתיים טבעות וצוות כאוטיקס צריך להשלים גרסה מאתגרת יותר של השלב הרגיל.
לפי הסיפור לשלב הראשון ולשלב הבוס יש קשר גדול יותר כיוון שהשלב השני הוא רק ההמשך לסיפור עצמו.
אפשר לסדר את השלבים כך:
שלב סיפור (שלב ראשון): כי בתחילתו יש סרטון שמסביר על המצב וכדי לגמור אותו צריך להגיע למטבע הגדול.
שלב אימון (שלב בונוס): בשלב זה אתם מתאמנים על להשיג את יהלום הכאוס בשלב הבונוס השני וניתן לקבל גם בונוס חיים.
כמו בשלב הבונוס השני גם כאן צריך להשיג את המפתח בשביל להיכנס.
שלב המשך (שלב שני): בשלב זה אתם ממשיכים את הסיפור והמטרה בו היא כמו השלב הראשון, להגיע למטבע הגדול.
שלב כאוס (שלב בונוס): בסופו של השלב השני עם השחקן אוסף את המפתח יש בונוס שבו אפשר להשיג יהלום כאוס
שלב בוס (שלב שלישי): נקרא כך מפני שיש בו בוס, הבוסים בשלבים יכולים להיות צוותים אחרים שאפשר לשחק איתם במשחק, בשלב המטרה היא להפיל את כל הצוות היריב מהמקום שבו הצוותים נמצאים (לדוגמה: בעולם השני הצוותים על הגג של בניין מסוים).
כשמנצחים את הבוס עוברים לעולם הבא.
במשחק לשני שחקנים אפשר להתחרות בסוגים שונים של תחרויות.
ככל שמשלימים יותר שלבים ושלבים מאתגרים השחקן מקבל עוד סוגי תחרויות.
משחק לשני שחקנים לא משפיע על המשחק לשחקן יחיד, זה אומר שלא יפתחו שלבים ומשימות חדשים לשחקן יחיד.
אפשר להתחרות בקרב אחד מתוך שלושה או במצב הטוב משלושה.
מרוץ רגיל - קטע מסוים מהשלב מוגדר כמסלול מרוץ.
הצוות הראשון שמגיע לסוף הקטע מנצח.
קרב - קרב בין שני צוותים, בעל אותו מתכונת של הקרבות מול הצוותים במצב יחיד.
הצוות שלפחות אחד מחבריו שורד מנצח.
שלב בונוס - במתכונת דומה לזו לשלב בונוס עם יהלום כאוס.
הצוות שמגיע ליהלום הכאוס קודם מנצח.
מרוץ טבעות - שני הצוותים נמצאים בזירה מרובת טבעות.
תחת מגבלת זמן כל צוות צריך לאסוף כמה שיותר טבעות.
הצוות עם יותר טבעות בתום מגבלת הזמן מנצח.
מרוץ מכונות - הצוותים מתפעלים מכונה שמתופעלת גם בקטעים מסוימים במשחק יחיד.
הצוות שמסיים שלושה סיבובים קודם או הצוות שלפחות חבר אחד מהצוות שורד מנצח.
מרוץ מהיר - מרוץ שבו כל צוות ממוקם בקצה אחר של מסלול המרוץ.
הצוות הראשון שמגיע לאמצע המסלול מנצח.
מרוץ מלא - שלב שלם מוגדר כקטע מרוץ.
הצוות שמשלים את השלב קודם מנצח.
Sonic Generations (ביפנית ソニックの世代; תרגום חופשי: סוניק דורות) הוא אחד ממשחקי סוניק הקיפוד שיצא ב-1 בנובמבר 2011.
כאשר סוניק חוגג את יום הולדתו יחד עם כל חבריו, מפלצת בשם "אוכל הזמן" (Time Eater) מופיעה ושואבת את כולם לעבר.
כאשר סוניק מחפש את שאר החבורה, הוא פוגש את הגרסה הצעירה והקלאסית שלו.
סוניק המודרני והקלאסי מנסים יחד לרוץ ברחבי ההיסטוריה של המשחקים, להציל את חבריהם, לתקן את הזמן ולגלות מי העומד מאחורי המפלצת המסתורית.
במשחק זה סוניק המודרני וסוניק הקלאסי פוגשים את טיילס המודרני עם טיילס הקלאסי.
על מנת כל מה שהם צריכים זה רק לסיים עוד שלושה שלבים.
לאחר שהשניים הצליחו בכל דרך אפשרית.
סוניק המודרני והקלאסי מגלים בסוף שמי שהיה אחראי על המפלצת המסתורית זה היה דוקטור אגמן אליו הצטרף רובוטניק.
השניים נהרגים ועם כן נראה שאגמן ורובוטניק ניצחו.
אך השניים חוזרים לחיים עקב יהלומי הכאוס שהיו יכולים להפוך אותם לסופר סוניק.
במשחק ניתן לראות שהשניים נהפכים לסופר סוניק ומנסים לעצור את "מפלצת האוכל בזמן" ניתן לשמוע דברים שרוב הדמויות אומרות (כגון: "קדימה סוניק אתה יכול").
אך תיקון המסע בזמן חייב להיפסק.
המשחק מחולק לשלושה חלקים על פי תקופות של חיי הסדרה; עידן הג'נסיס (קונסולת המשחקים המקורית של סוניק), עידן הדרימקאסט (הקונסולה האחרונה של סגה) והעידן המודרני.
בכל תקופה ישנם שלושה שלבים מתוך משחקים השייכים לאותה תקופה, אותם אפשר לשחק בתור סוניק המודרני
אחרי שמשחקים בשלב מסוים בשני המצבים הצבע יחזור לשלב, אחד מחבריו של סוניק יחזור למצבו הנורמלי (כאשר קודם לכן הם היו קפואים) ויהיה אפשר לשחק בשלב הבא.
בנוסף בכל שלב יסתתרו עשרה כוכבים אדומים, חמישה במצב הקלאסי וחמישה במודרני.
אחרי שמסיימים את כל השלבים בתקופה כלשהי משתחררות 10 משימות בכל תקופה, חמש לסוניק הקלאסי וחמש למודרני.
כדי להגיע אל הבוס חייבים לעשות משימה אחת מכל שלב.
בנוסף למשימות משתחרר קרב יריב אחד (Rival Battle) שמתחבא בשלב המתאים לו ביותר, בו אחד היריבים של סוניק יילחם בו.
אחרי שמסיימים שלוש משימות מתקופות שונות ילחם אחד הסוניקים בבוס מאותה תקופה.
אחרי שיביס אותו יהיה אפשר להמשיך לתקופה הבאה.
על כל בוס או יריב שסוניק מביס הוא מקבל יהלום כאוס.
בנוסף כשמסיימים את כל השלבים מקבלים יהלום אחד נוסף.
רק אחרי שסוניק ישיג את שבעת יהלומי הכאוס יוכל להילחם בבולע הזמן המסתורי.
במהלך המשחק יהיו שני מצבי משחק.
במצב הקלאסי משחקים בתור סוניק הקלאסי, כשמכניקת המשחק זהה לזו של המשחקים הקלאסיים המתאפיינת בדו־ממדיות מוחלטת (כמו למשל בסוניק הקיפוד (1991), סוניק הקיפוד 2 (1992), סוניק CD (1993), סוניק הקיפוד 3 (1994) וכו').
במצב המודרני יהיה אפשר לשחק בתור סוניק המודרני, כשמכניקת המשחק זהה לזו של "סוניק משוחרר" (Sonic Unleashed) ו"סוניק צבעים" (Sonic Colors), המתאפיינת בתלת־ממדיות ודו־ממדיות כאחד.
בנוסף, במהלך המשחק יתאפשר לסוניקים לקבל כישורים חדשים, בין אם אספו את כל חמשת הכוכבים במצב מסוים, או אם השלימו משימות ספציפיות או קנו אותם בחנות הכישורים.
הכישורים יאפשרו לסוניקים השונים לקבל בונוסים, כמו מגן על התחלת השלב, מד האצה מוגדל, או טבעות שנשארות 10 שניות יותר לפני שהן נעלמות במקרה שסוניק נפגע.
הבונוסים יעבדו רק בשלבים הרגילים.
בנוסף אפשר לקנות בחנות הכישורים עוד חיים וקונסולת ג'נסיס, המתחברת לשלט ג'נסיס הנמצא בשלב הראשון.
בעזרתם השחקן יוכל לשחק בסוניק הקיפוד המקורי מ-1991.
בגרסת ה-3DS יש אופן משחק אחר:
השחקן מתבקש לסיים את השלב בגרסה של סוניק הקלסי ובגרסה של סוניק המודרני.
ולאחר מכן מתבקש השחקן לסיים שלב בונוס מהמשחק "גיבורי סוניק" ואז יוכל לעבור לשלב הבא.
פעם בכמה שלבים יש שלב בשם "שער בוס" המכיל שני בוסים.
אחרי "שער הבוס" נפתחים עוד כמה שלבים.
כל שלב בונוס שמסיימים = יהלום כאוס.
7 יהלומי כאוס + סיום 3 שערי בוס = לשחקן יש את האפשרות להילחם מול אוכל הזמן בסופר סוניק.
השלבים של המשחק "סוניק דורות" הם שלבים מתוך משחקי סוניק לדורותיהם ב-20 השנים האחרונות:
בתחילה סגה הוציאה לאור את המשחק רק ל-Xbox 360, פלייסטיישן 3 ונינטנדו 3DS.
החל מה-4 בנובמבר 2011, המשחק זמין לרכישה דרך סטים למחשב האישי, ומחירו עומד על כ-30 דולרים.
גרסת רימאסטר למשחק, הנקראת Sonic X Shadow Generations יצאה לאור ב-25 באוקטובר 2024 לקונסולות הפלייסטיישן 4 ופלייסטיישן 5, Xbox One, Xbox Series X / S, נינטנדו סוויץ' ולמחשב.
גרסה זאת כללה עלילה ומשחקיות חדשה המתמקדת בדמותו של שאדו הקיפוד.
המשחק בכללי קיבל ביקורות טובות כשקיבל מרוב המבקרים ציון מעל 80%.
המבקרים מציינים שהמשחק מאזן בצורה מוצלחת בין שני מצבי המשחק השונים
ואף על פי שרוב המשימות מעצבנות הם כמעט נמנעות לגמרי.
המשחק הזה הוא השלישי ברצף שהביקורת הכללית עליו היא טובה, כשלפניו נמצאים "סוניק
הקיפוד 4 פרק 1" ו"סוניק צבעים" השאלה.
העיקרית ששאלו המקרים היא לאן סוניק ממשיך מכאן, שהרי אי אפשר שסדרת משחקים תישען על נוסטלגיה בלבד.
למרות זאת, הייתה ביקורת מרכזית על משחק: היה מספר מועט של שלבים (9 לכל גרסה של סוניק), כך שהוא קצר מדי.
Sonic Lost World (ביפנית: ソニックロストワールド; בתרגום חופשי: סוניק העולם האבוד) הוא משחק פלטפורמה תלת-ממדי בסדרת משחקי סוניק הקיפוד שיצא ב-18 באוקטובר 2013. המשחק יצא לקונסולות Wii U ו-3DS ויצא ב-2 בנובמבר 2015 למחשב האישי דרך סטים (Steam).
העלילה עוקבת אחר סיפורם של סוניק וטיילס בניסיונם להציל את חבריו של סוניק, חיות יער קטנות, מידיו של הנבל דוקטור אגמן.
בזמן מרדף אווירי שבו סוניק וטיילס מנסים לעצור את דוקטור אגמן, הם מנסים להשיג מידיו מכל פח שבתוכו נכלאו החיות השונות.
אך כאשר סוניק מנסה לשחרר את החיות הכלואות באותו מכל, הוא מפספס אותו והמטוס נפגע מיריית לייזר שאגמן שיגר אל עבר המטוס שלהם, דבר שגורם למטוס להתרסק.
לאחר מכן, השניים מגלים את "ההקס האבוד".
לאחר זמן קצר הם פוגשים את ששת "נבלי המוות", נבלים שאגמן השיג שליטה עליהם כדי שיוכל לכבוש בעזרתם את העולם.
בעקבות כך סוניק, טיילס ואגמן צריכים לעבוד ביחד כדי לעצור את ששת נבלי המוות ולהציל את העולם כולו.
בחלק האחרון התגלה כי אגמן רימה את סוניק ועבד איתו כדי להשיג בחזרה את השליטה במכונה שלו ולפנות נגד סוניק.
בקרב האחרון סוניק נלחם נגד אגמן, וטיילס מנטרל את המכונה של אגמן ומחזיר את האנרגיה שאגמן שאב.
סוניק הקיפוד - גיבור המשחק.
קיפוד כחול ומהיר, חובב הרפתקאות אשר מנסה להציל את החיות אשר נחטפו על ידי דוקטור אגמן.
בהמשך העלילה סוניק פוגש את ששת נבלי המוות ומנסה להביס אותם כדי להציל את חיות היער ואת העולם האבוד שנבלי המוות מאיימים להחריב בעזרת מכונה של אגמן ששואבת את האנרגיה של העולם.
מיילס "טיילס" פראוור - שועל בעל שני זנבות המשמש בתור סיידקיק של סוניק.
בעל ידע רב במכניקה וטכנולוגיה ואף בעל מטוס בשם "טורנדו".
נאקלס הקיפודן - שומר עתיק של הטבע ויהלומי הכאוס.
שומר על החיות שסוניק הצליח להציל יחד עם איימי רוז הקיפודה.
איימי רוז - קיפודה ורודה וחברה של סוניק.
מתקשרת איתו דרך מכשיר שטיילס בנה ומעדכנת אותו לגבי מה שקורה בעולם בזמן שסוניק וטיילס נמצאים בעולם ההקס האבוד.
שומרת על החיות שסוניק הצליח להציל יחד עם נאקלס הקיפודן.
הבוסים במשחק זה הם ששת נבלי המוות, ובשלב הבוס האחרון מופיע דוקטור אגמן.
נבלי המוות שייכים למין מיוחד של מפלצות הנקראות "זטי".
הזטי הם תושבים טבעיים של עולם ההקס האבוד.
הם אכזריים מטבעם, מחרחרי ריב, אלימים ושוחרי מלחמה.
הבוסים עצמם מוצגים לפי הסדר הבא:
זאז - בריון פאנקיסטי האוהב להתלהם בברוטליות אלימה כנגד קורבנותיו.
מצויד בירח מכני היורה כוכבים אותו הוא מסוגל לזרוק על סוניק.
זומום - עסוק רוב הזמן בזלילה קומפולסיבית של מזון.
משתמש במתקפה סיבובית של טורנדו ובגופו השמן והגדול כדי לתקוף.
יש לו פרצוף פיקסלים העוזר לו לירות כדורים על סוניק או לעשות חומה בשביל שסוניק לא ייקח תאוצה.
מאסטר זיק - חכם זקן ומרושע ומאסטר באמנויות לחימה.
מסוגל ולזמן פירות מכניים בהם הוא שולט וכן לירות מטחי אנרגיה קטלניים.
זינה - הנקבה היחידה מתוך ששת נבלי המוות.
צינית, שטחית ומתנשאת, נכנעת בקלות לחנופה ועסוקה בעיקר בלטפח את המראה החיצוני שלה.
תוקפת את סוניק בעזרת רובוט ענק דמוי איש שלג וכן בעזרת כדור שלג רובוטי המחובר לשרשרת הגורמת לו להסתובב במהירות.
זור - בעל חזות של אימו: מדוכדך רוב הזמן, בעל גישה שלילית ורגשי נחיתות, מקנא בסוניק ושונא את כל מי ששמח וחיובי.
שולט בינשוף מכני ענקי היורה מעיניו קרני לייזר.
זאבוק - מנהיג חבורת נבלי המוות.
בריון מגודל בעל כח גופני עצום, תאב עוצמה ואכזרי מאוד.
מסוגל לירות כדורי אש כמו באוזר מסדרת המשחקים "סופר מריו".
השחקן שולט על סוניק בפלטפורמת פעולה.
השלבים מתקיימים בעולמות בצורת צינור שבו שינוי בפרספקטיבה, המאפשר למשחק במצב תלת מימד ובמצב דו־ממדי.
בכל שלב יש שינויים בגימיקים שונים ובאסתטיקה, מלבד שלבי הפלטפורמה הרגילים כדוגמת גבעת הרוח מלאת הדשא והפרחים, ישנם שלבים שונים הכוללים בתוכם אזור מלא בממתקים, אזור מושלג בו השליטה היא על כדור שלג אשר בתוכו מגולגל סוניק, שלב מיוחד של ריחוף ודאייה באוויר, ושלב שכולו החלקה על מעקה במכרה תת-מימי.
בנוסף, מצויד סוניק ביכולות פארקור בסיסיות כך שהוא מסוגל לבצע מהלכים כמו ריצה וטיפוס על קיר, בעיטה במספר אויבים בשרשרת, ופנייה לדרכים רבות ונסתרות בשלבים.
המצלמה במשחק עוקבת בדיוק אחרי המהלכים של סוניק כך שאם יתחיל סוניק לרוץ על קיר צינורי מן הרצפה לתקרה, המצלמה תתהפך ביחד איתו ותהפוך את העולם.
דבר המקנה ייחוד למשחק משאר המשחקים באותה הסדרה.
המהלכים של סוניק שונים בניגוד למשחקים אחרים ששם סוניק משתמש בבוסט (Boost), בום על קולי שגורם לסוניק להיות מהיר יותר, אלא הפעם הוא משתמש בספין-דאש (Spin-Dash), גלגול שסוניק עושה במקום, הוא צובר מהירות ואז משחרר את מתקפת הספין-דאש וכך הוא מתגלגל במהירות בשלב.
בנוסף אפשר לשחק עם עוד אנשים מרחבי העולם כמולטיפלייר ולהתחרות אחד בשני.
במשחק זה מופיעים חייזרי וויספ (Wisps), יצורים כשבאים במגע עם סוניק וגורמים לו לקבל מהם כוחות שונים כגון דאיה בתור נשר, ריחוף כספינת חלל, השתגרות לייזר מהירה ועוד.
חייזרי הוויספ הופיעו לראשונה במשחק סוניק צבעים (Sonic colors).
הפעם הדגש במשחק אינו על מהירות כי אם על יכולות הקשורות לקפיצה מעל מכשולים ומציאת כלובי פח לאורך השלב אשר בתוכם כלואות חיות היער השונות, ידידיו וידידותיו של סוניק.
בנוסף, ישנם קטעים בשלבים השונים בהם מומלץ דווקא להאט ולנהוג בזהירות שכן ישנם מכשולים ואויבים אשר יפריעו לשחקן להניע את סוניק במהירות גבוהה ועלולים לגרום לו להפסל.
לכן, במקום שהמהירות תהווה הבסיס למשחק עצמו היא משמשת הפעם בתור תגמול על ביצועי משחק של השחקן.
זאת אומרת שאם השחקן אימן עצמו לשחק היטב הוא מסוגל להביא את סוניק לאזורים ומצבים בהם יתאפשר לסוניק להגיע למהירות גבוהה יותר.
בהיותו כזה המשחק שואב השראה כבדה מסדרת המשחקים סופר-מריו של נינטנדו ולכן ניתן לראות אלמנטים רבים שהופיעו במשחק סופר מריו גלאקסי כגון היכולת להיות משוגר ממשטח מרחף אחד לשני כאשר לכל אחד ממשטחים אלו יש כח כבידה משל עצמו.
בעיני מבקרים אחרים של המשחק הדבר דווקא נחשב ליתרון מפני שסגה בחרה הפעם להביא סגנון משחק חדש ומלא הפתעות שטרם נראה כמוהו בסדרת המשחקים של סוניק הקיפוד.
עם זאת, ניתן לראות דמיון עם המשחק הגנוז Sonic X-treme, שכן סוניק יכל לבצע ספין-דאש על קירות במשחק זה ולשנות את כוח המשיכה, ואחד הסיפורים שהיו מתוכננים למשחק כללו שישה יצורים קטלניים המזכירים את נבלי המוות.
ישנם כשבעה אזורים במשחק זה.
כל אזור כולל כארבעה שלבים אשר כל אחד מהם מעוצב בצורה שונה לגמרי מקודמו.
בכל אזור, בסופו של השלב השני והרביעי של אותו האזור נלחם סוניק כנגד אחד מששת נבלי המוות.
Windy Hill - האזור הראשון במשחק.
זוהי גבעה מוריקה מלאה בדשא ופרחים, אזור בסיסי למדי אשר בסופו נלחם סוניק בנבל המוות "זאאז", זהו מפלץ זטי פאנקיסט, סגול ואגרסיבי הרוכב על ירח מכני היורה כוכבים אותו הוא מסוגל לזרוק על סוניק
Desert Ruins - אזור שהוא התחכמות על המילים הנשמעות דומה באנגלית: מדבר, וקינוח.
שלב זה הוא מדברי בעיקרו.
הוא כולל את המדבר עצמו ובתוכו גם פירמידות ותולעי ענק בעלות פה ענקי ומלא בשיניים חדות, אך כולל גם אזורים שלמים המלאים בממתקים בהם צריך להזהר בעיקר מתותחים היורים כדורי טראפלס שוקולד.
ישנו גם שלב צינורי של ריצה מהירה המתרחש לאורכה של כוורת ענקית.
הנבל בו נלחמים בשלב זה הוא "זומום", זהו מפלץ זטי צהוב בעל תיאבון רב אשר לאורך המפגש עמו נושא פעמים רבות עמו אוכל וכן לבנים הדומות ללבני טטריס אותן הוא משליך כדי לחסום את סוניק או כדי שיוכל לתקוף אותו בעזרת מתקפה סיבובית
Tropical Coast - אזור של חוף טרופי המזכיר מאוד את משחקי מריו גלקסי הכולל אזורי מים ופירות מכניים ענקיים.
יש לציין כי סוניק טובע מיידית במשחק כאשר הוא בא במגע עם מים.
סוניק נלחם בסופו של האזור ב"מאסטר זיק", מפלץ זטי זקן וחכם בצבע תכלת-אפור אשר רוכב על פרי ענקי, ומסוגל לזמן סביבו פירות המקיפים אותו כמגן ומאפשרים לו לתקוף את סוניק בעזרתם
Frozen Factory - אזור מושלג ברובו הכולל גם שלב של קזינו המאפשר לשחק בפינבול כאשר סוניק הוא הכדור עצמו ושאר אזורים מושלגים אשר באחד מהם סוניק נכנס לתוך כדור שלג והשליטה נעשית בכדור באופן הדומה לשליטה בעגלת קניות במורד או בכדור ביליארד.
השליטה באזור מושלג בו ישנם משטחי קרח אופיינית למשחקים רבים בסגנון, היא פחות מדויקת ודמות השחקן מחליקה בקלות.
בסופו של אזור המפעל הקפוא, נלחם סוניק בזינה, מפלצת זטי שטחית ומתנשאת בצבע ירוק בהיר החובבת אופנה ודיאטות השולטת ברובוט של איש שלג היורה רובוטים קטנים מתוכו ובכדור שלג רובוטי המחובר לשלשלת ברזל הגורמת לו להסתובב במהירות.
Silent Forest - זהו אזור של יער חשוך בעל אווירה קסומה ומיוחדת המלא בינשופים מכניים.
"זור", הנבל החמישי בו סוניק נלחם מצויד בינשוף מכני ענקי אשר תר בעיניו אחר סוניק ויורה עליו קרני לייזר כאשר הוא מצליח לגלות היכן הוא נמצא בשלב.
ניתן להסתתר מן המתקפה על ידי התחבאות מאחורי שיחים הנמצאים ברקע הקרוב.
זור הוא מפלץ זטי סגול כהה עם חזות עגמומית וקודרת, וחזות של "אימו-פאנק", הוא תמיד בדיכאון ומוצא שאין טעם לחיים מלבד להיות מדוכדך ושונא טיפוס חיוביים ושמחים כמו סוניק.
הוא משתמש בינשוף הרובוטי שברשותו כדי לירות על סוניק טילים אותם סוניק צריך לבעוט על "זור" בחזרה כדי להפיל אותו מן הינשוף שלו כך שיהיה חשוף למתקפה.
Sky Road - אזור של דרכים שמימיות ועננים סמיכים עליהם ניתן לקפוץ וללכת.
סוניק נלחם בשלב זה במנהיג של נבלי המוות, "זאבוק", זטי אדום שהוא גם החזק והאכזרי שבהם.
הוא שולט בנחש רובוטי אשר נקודת התורפה שלו היא קצה זנבו.
Lava Mountain - זהו מרתון של ארבעה שלבים המתרחש באזור געשי הכולל לבה רותחת בו סוניק נלחם בששת נבלי המוות אחד לאחר השני.
בסופו ישנו שלב בו סוניק נלחם פעם נוספת ב"זאבוק" כאשר הקרב נגדו מזכיר רבות את הקרב האחרון של מריו נגד אויבו, הדרקון באוזר בסדרת משחקי ה"ניו סופר מריו בראדרס".
לאחריו יש קרב בו דוקטור אגמן מתקיף את סוניק ברובוט אימתני אותו הוא בנה בזמן שסוניק היה עסוק בלהביס בשנית את כל הנבלים באזור הר הלבה.
Hidden World - אלו הם ארבעה שלבי בונוס הכוללים וריאציה על הקוביה ההונגרית, טיסה על גבי מטוס הטורנדו הנשלט על ידי טיילס ושאר שלבי גימיק מיוחדים.
Nightmare World - שלב DLC מיוחד בו סוניק נרדם וחולם על העולם מהסדרה Nights בו הוא עובר דרך טבעות באופן שאופייני לאותו המשחק עליו הוא מבוסס בו הוא נלחם כנגד נבלי הרשע השולטים ברובוטים מכניים שצורתם כצורת מפלצות הבוסים במשחק Nights.
Yoshi's Island - שלב DLC המדומה למשחק האי של יושי בו צריך לאסוף ביצי יושי.
The Legend of Zelda - שלב במשחק המדומה למשחק "האגדה של זלדה" בו צריך לאסוף קריסטלים ולהתחמק ממפלצות.
סוניק העולם האבוד זכה לביקורות בין מעורבות לחיוביות, עם ציון נוכחי של 63 לגרסת ה- Wii U ו 57 לגרסת ה-3DS על פי מדד הסקירות Metascore.
המבקרים מציינים כי המשחק מאבד את התחושה של המהירות בניגוד למשחקים הקודמים של סוניק, רמת הקושי גבוהה בשלבים מוקדמים של המשחק, שליטה לא טובה ועלילה לא מובנת, אך מצודדים בעובדה כי המשחק מאוד צבעוני וכולל עיצוב שלבים חכם ושיישנן דרכים אלטרנטיביות רבות לסיום השלבים אשר מאריכות את חיי השלב.
Sonic R הוא משחק וידאו שיצא בשנת 1997 לקונסולה Sega Saturn, ושנה לאחר מכן ב-1998 יצא למחשב האישי, המשחק הוא משחק תחרויות ריצה מגוף שלישי בסדרת משחקי סוניק הקיפוד, המשחק הוא המשחק המרוצים השלישי מסדרת סוניק הקיפוד.
בשנת 2005 יצא לפלטפורמות Gamecube, פלייסטיישן 2 באוסף משחקים שנקרא Sonic Gems ובתוכו המשחק Sonic R.
סוניק וטיילס עומדים לצאת לחופשה כאשר הם מבחינים בפרסומת של עולמות במצב הגרנד פרי.
סוניק מבחין שד"ר אגמן משתתף במרוץ ובעקבות כך הוא מחליט גם להשתתף.
סוניק מגלה שד"ר אגמן מצא את המיקום של יהלומי הכאוס ובעזרתם הוא הולך להשתלט על העולם.
אך מרוצי הגרנד פרי רק נועדו לשמש מלכודת כדי להסיח את דעתו של סוניק.
סוניק, טיילס, נאקלס ואיימי יוצאים למצוא את יהלומי הכאוס ולהציל את העולם מפני ד"ר אגמן.
סוניק- סוניק הוא קיפוד כחול מהיר במיוחד אשר הוא יכול להפוך לסופר סוניק.
כפילו הרובוטי הוא סוניק המתכתי.
יתרונות: סוניק מהיר ביותר ובעל קפיצות גבוהות במיוחד.
טיילס- טיילס הוא שועל בעל זנבות מיוחדות היכולות להטיס אותו ממקום למקום.
כפילו הרובוטי הוא בובת טיילס.
יתרונות: יכולת התעופה של טיילס בעזרת הזנבות המיוחדות שלו כאשר הם מסתובבות.
נאקלס- נאקלס הוא קיפודן אדום אשר נוהג להתבודד וללכת מכות.
הכפיל הרובוטי שלו הוא נאקלס המתכתי.
יתרונות: בעל יכולת הריחוף כך שיכול לקפוץ ממקומות גבוהים ולצנוח עד לקרקע באיטיות וריחוף.
איימי- איימי היא קיפודה שמאוהבת בסוניק.
במשחק ניתן לשחק בה כשהיא נוסעת במכונית האדומה שלה.
יתרונות: בעלת יכולת מיוחדת של מהירות מאוד גבוהה במכונית שלה כל כ-40 שניות.
אגמן- אגמן הוא האויב המושבע של סוניק ואינו יכול לקפוץ מכיוון שנמצא בתוך רחפת.
כפילו הרובוטי הוא אג רובו, ניתן להשיג את אגמן על ידי גמירת כל העולמות במקום ראשון.
יתרונות: יכול להתמקד באנשים ולירות עליהם פצצות אשר מעכבות אותם.
סוניק המתכתי- הרובוט הכפיל של סוניק.
הופיע לראשונה במשחק Sonic CD.
יתרונות: סוניק המתכתי מהיר יותר מסוניק ובעל קפיצות גבוהות יותר מסוניק.
בובת טיילס- הכפיל בובה של טיילס.
יתרונות: בובת טיילס בעל יכולת ריחוף על המים בלי לשקוע וקפיצות גבוהות עם ריחוף למספר שניות.
נאקלס המתכתי- הכפיל הרובוטי של נאקלס.
יתרונות: נאקלס המתכתי מהיר יותר מנאקלס ובעל ריחוף יותר מהיר וטוב ממנו.
אג רובו- הכפיל הרובוטי של ד"ר אגמן.
עשוי ממתכת ומחזיק בידו אקדח יריות.
יתרונות: אג רובו מהיר הרבה יותר מד"ר רובוטניק, נוח יותר לשליטה ממנו.
סופר סוניק- לאחר שאוספים את כל היהלומים משיגים את סופר סוניק, הדמות המהירה והטובה ביותר בכל המשחק.
Resort Island = עולם אי עם דשא, ים ענקי, מפלים וחול.
בעולם זה ניתן להשיג במעבר סודי יהלום כאוס כחול בתנאי של 50 מטבעות.
ניתן גם להשיג 5 מטבעות זהובים.
Radical City = עולם צבעוני ורועש במיוחד אשר דומה לקזינו.
בעולם זה ניתן להשיג במעבר סודי יהלום כאוס ירוק וסגול בתנאי של 50 מטבעות.
Regal Ruin = עולם מקדש מדברי שצף על המים.
בעולם זה ניתן להשיג במעבר סודי יהלום כאוס כתום וצהוב בתנאי של 50 מטבעות.
Reactive Factory = עולם הבנוי בטכנולוגית אגמן בעולם זה ניתן להשיג במעבר סודי יהלום כאוס אדום ולבן בתנאי של 50 מטבעות.
Radiant Emerlad = העולם האחרון במשחק, עשוי מיהלומים וקריסטלים.
ניתן להשיג את העולם על ידי גמירת כל העולמות במקום ראשון, בעולם יש גם מעברים סודיים אך אינם משמשים להשגת יהלומי כאוס.
Normal- לרוץ 3 סיבובים בתוך כמה שפחות זמן.
Reverse- לרוץ 3 סיבובים בתוך כמה שפחות זמן בכיוון הפוך.
Get 5 Balloons- לפוצץ את כל הבלונים במסלול בכמה שפחות זמן.
Tag 4 Characters- לפסול את המשתתפים על ידי להתנגש בהם בכמה שפחות זמן, במרוץ זה אין מגבלת כיוון.
Multi Player- במרוץ זה ניתן לשחק ב-2-4 שחקנים ולנצח בתחרות, כדי לשחק במרוץ זה צריך לפחות 2 בקרים.
בכל עולם (חוץ מבעולם האחרון) יש 5 מטבעות זהובים.
על השחקן לאסוף את כל חמשת המטבעות ולהגיע לנקודת הסיום בין השלושה הראשונים.
אחרי שעשה זאת, עליו לנצח באותו מרוץ את הדמות בונוס של המרוץ.
בעולם הראשון עליו לנצח את סוניק המתכתי,
בעולם השני עליו לנצח את בובת טיילס,
בעולם השלישי עליו לנצח את אג רובו,
בעולם הרביעי עליו לנצח את נאקלס המתכתי,
ובעולם החמישי זה לא אותו דבר - אין שם שום מטבע זהוב, אך אם מסיימים את העולם החמישי במקום הראשון מורשה השחקן לשחק בדמות אגמן.
Sonic Unleashed (בתרגום חופשי, "סוניק משוחרר"; יצא ביפן כ־Sonic World Adventure, ביפנית: ソニックワールドアドベンチャー, Sonikku Wārudo Adobenchā) הוא משחק וידאו המהווה חלק מסדרת משחקי "סוניק הקיפוד".
המשחק פותח על ידי סוניק טים והוצא לאור על ידי סגה.
פיתוח המשחק החל ב־2006 אחרי סיום פיתוח מנוע המשחק שלו, Hedgehog Engine.
המשחק אמור היה להיות המשך ישיר ל־Sonic Adventure 2, אך סוניק טים הציגו כמה חידושים שהפרידו את המשחק ממשחקים קודמים, ולכן שמו השתנה ל־Unleashed.
למשחק יצאו שלוש גרסאות שונות: אחת מאת סוניק טים לקונסולות Xbox 360 ופלייסטיישן 3, השנייה מאת סוניק טים ו־Dimps לקונסולות Wii ופלייסטיישן 2, והשלישית מאת Gameloft לטלפונים חכמים.
המשחק יצא ל־PlayStation Now במרץ 2017, ומ־29 בנובמבר 2018 ניתן לשחק בו במצב תאימות לאחור ב־Xbox One.
ב־1 במרץ 2025 יצא למחשב האישי היסב לא רשמי של המשחק בשם "Unleashed Recompiled" שכולל שיפורים כמו תמיכה ברזולוציות ובקצבי פריימים גבוהים ובמודים.
הסיפור מתחיל בקרב של סוניק נגד דוקטור אגמן, אויבו של סוניק.
סוניק נלחם נגדו בתוך צי של ספינות וחלליות בחלל.
לאחר זמן מה הם נכנסים לחדר סגור בתוך אחת הספינות ושם "נכנע" אגמן לסוניק ומבקש ממנו רחמים ושלום.
בהמשך מתברר כי אגמן עבד על סוניק והכניס אותו למלכודת; הוא הפעיל מכונה ששאבה ממנו ומיהלומי הכאוס את כל כוחם והפכה אותו לקיפוד־זאב הרסני מאוד.
סוניק נופל מהספינה שבחלל לכדור הארץ, שם הוא פוגש את צ'יפ – יצור מעופף קטן שאיבד את הזיכרון שלו.
בהמשך סוניק מגלה שבלילה הוא הופך להיות זאב ובבוקר הוא חוזר להיות קיפוד.
ביחד הם יוצאים לחפש את ד"ר אגמן ולחסל אותו.
בדרך הם פוגשים עוד דמוית מוכרות כמו איימי וטיילס.
במשחק ניתן לשחק בתור סוניק הקיפוד ביום ובתור סוניק הזאב בלילה.
כדי להגיע לשלב יום או לילה צריך לאסוף מטבעות הנמצאים בשלב הנגדי עם סוניק הנגדי.
בשלבי היום המשחק מתנהל בצורה תלת־ממדית וחצי דו־ממדית, כשמדי פעם הזווית משתנה מתלת־ממדית לדו־ממדית ולהפך.
שלבי היום מאופיינים במשחקיות של ריצה מהירה, הריגת רובוטים והתחמקות ממכשולים.
שלבים אלה נחשבים בעיני מעריצים למהירים ביותר בתולדות הסדרה.
שלבי הלילה מאופיינים במהירות נמוכה של סוניק, לחימה נגד רובוטים ומפלצות, מכשולים קשים יותר ושלבים עם פריטים המוצפנים קשה מאוד.
בשלבים אלה יש קטעים דו־ממדים קצרים של קפיצות על עמודים עם היד הארוכה של סוניק הזאב.
חלק ממעריצי הסדרה מתייחסים לשלבי הלילה בשליליות בשל זוויות מצלמה לא נוחות ותקלות.
לפי סגה, שלבי הלילה נועדו להציג את סדרת סוניק לשחקנים חדשים.
אפוטוס (Apotos) – אזור המזכיר אי עם בתים לבנים עם דשא וים.
ספאגוניה (Spagonia) – אזור מגורים המתאפיין בבתים עם גגות כתומים.
מאזורי (Mazuri) – אזור עם מדבר ענק, שבט אינדיאנים ובתים ענקים.
צ'אן־נאן (Chun-nan) – אזור עם מקדשים יפניים אפורים וביצות.
הולוסקה (Holoska) – אזור קפוא המתאפיין בקרח ומים כמו באלסקה.
שאמאר (Shamar) – אזור מדברי עם פירמידות, מקדשים ונהרות.
עיר האימפריה (Empire City) – אזור מודרני עם גורדי שחקים וכבישים.
אדאבט (Adabat) – אזור עם שבטים ויער גשם טרופי.
אגמן לנד (Eggmanland) – אזור צבעוני ומשוכלל של דוקטור אגמן, הנבל במשחק זה.
המשחק קיבל ביקורות מעורבות: המבקרים שיבחו את המשחקיות והגרפיקה של שלבי היום.
לעומת זאת, המבקרים ביקרו את זוויות המצלמה, המהירות הנמוכה של סוניק, ניסיון למשחק מכות בלי הרבה יכולות ורמת הקושי של שלבי הלילה.
הם ציינו שהמשחק יכול היה לקבל ביקורות חיוביות יותר אם ניתן היה לשחק בשלבי היום בלבד.
Soompi (בעברית: סומפי) הוא אתר אינטרנט בשפה האנגלית אשר מציע סיקור של תרבות הקיי-פופ.
לאתר יש את אחת מקהילות האינטרנט הבינלאומיות הגדולה ביותר עבור קיי-פופ, שבעיקר מרוכזת בפורומים forums המקיפים שהאתר מציע.
יותר משבעה וחצי מיליון גולשים מבקרים באתר בכל חודש.
האתר מציג את תכניו בשפות שונות וביניהן אנגלית, צרפתית, ספרדית, פורטוגזית ותאילנדית.
עובדה זו מאפשרת לאתר למשוך אליו קהל קוראים נרחב יותר גם מארצות שאינן דוברות אנגלית.
מאז היווסדותו בשנות ה-90 המאוחרות, סומפי צמח והפך להיות מקור סמכותי עבור חדשות על תרבות הקיי-פופ, והוא אחד האתרים הנצפים ביותר המספקים סיקור על מוזיקת הקיי-פופ.
בתחילה, רוב המבקרים באתר היו בעיקר קוריאנים המתגוררים במדינות זרות, עם יותר מ-1.2 מיליון אנשים הנכנסים לאתר.
כעת, לעומת זאת, רוב החברים באתר הם אינם קוריאנים.
רוב הקוראים מגיעים ממדינות כמו ארצות הברית, קנדה, סינגפור, הפיליפינים ומלזיה.
בערך 6 מיליון אנשים מתחברים לאתר בכל חודש ובערך 40% מהפעילות המתרחשת באתר מקורה מצפון אמריקה.
סומפי נוסד ב-1998 על ידי מפתח אינטרנט אמריקאי-קוריאני בשם סוזן קאנג.
האתר במהרה זכה לתשומת הלב של מעריצים מכל רחבי העולם.
בפברואר 2011, סומפי נרכש על ידי Enswers, Inc., חברת מיזם של טכנולוגיית מידע אשר ממוקמת בסיאול ומתמחה בטכנולוגיית חיפוש וידאו, והוא פועל כחברת בת בבעלותה המלאה.
סומפי השיקו ב-2011 את האתר שלו בשפה הצרפתית וב-2012 את האתר שלו בשפה הספרדית, תוך כדי שיתוף פעולה עם חברות תקליטים ובידור בקוריאה כמו למשל JYP אנטרטיינמנט SM אנטרטיינמנט, ו-YG אנטרטיינמנט.
ב-19 באוגוסט 2015 נודע כי שירות הסטרימינג Viki, הפועל תחת חברת המסחר האלקטרוני היפנית Rakuten רכש את סומפי.
Sonic Forces (ביפנית: ソニックフォース; בתרגום חופשי: כוחות סוניק) הוא משחק פלטפורמה תלת-ממדי המהווה חלק מזיכיון משחקי הווידאו "סוניק הקיפוד" של חברת סגה.
המשחק יצא לאור ב-7 בנובמבר 2017 לפלייסטיישן 4, Xbox One, נינטנדו סוויץ' ו-Microsoft Windows, וחודשיים אחרי יציאת המשחק Sonic Mania.
המשחק משתמש בגרסה מעודכנת של מנוע המשחק Hedgehog Engine, אשר אחראי על הרינדור הגרפי של המשחק.
תחילת הפיתוח של המשחק החלה בשנת 2013, והמשחק הוכרז לראשונה בשנת 2016, כאשר נחגגו 25 שנים לסדרת המשחקים.
המשחק עוקב אחרי סוניק הקיפוד וחבריו, אשר מנסים להחזיר את העולם שלהם מידיו של דוקטור אגמן, אשר הצליח לכבוש את רובו בעזרת צבא הרובוטים שלו.
במלחמה נגד אגמן והרובוטים מופיעים שאדו הקיפוד, מטאל סוניק, כאוס, זאבוק ואויב חדש בשם אינפיניט ותוקפים את סוניק בזמן שהוא מנסה לתקוף את אגמן.
אחרי שהחמישה תוקפים את סוניק הם לוקחים אותו לתא הכלא של אגמן.
כאשר סוניק נמצא בכלא, חברי המחתרת (נאקלס, איימי, סילבר, אספיו, רוז', וקטור וצ'רמי), יחד עם דמות חדשה שהשחקן יוצר, משתפים פעולה כדי למצוא ולהציל את סוניק.
באותו זמן מגיע סוניק הקלאסי (לאחר אירועי Sonic Mania) ומשתף פעולה עם טיילס ויחד הם מגלים שסוניק חי ונלחמים נגד אגמן.
באותו זמן חברי המחתרת מגיעים אל סוניק ומשחררים אותו, אך זאבוק מגיע כדי לחסל אותו.
סוניק מביס את זאבוק ומגלה שהוא, כאוס, שאדו ומטאל סוניק היו שיבוטים; בעקבות כך, סוניק יוצא לחפש את שאדו המזויף שמנסה לתקוף אותו, אך זמן קצר לאחר מכן מגיע שאדו האמיתי, מביס את השיבוט, ומסביר לסוניק שאינפיניט מייצר שיבוטים שנראים בדיוק כמו המקור.
לקראת סוף המשחק, המחתרת ושאר האנשים מגיעים לבסיס של אגמן.
סוניק והדמות החדשה נלחמים ומביסים את אינפיניט.
בשלב הסופי, סוניק הקלאסי, סוניק המודרני והדמות החדשה נלחמים נגד רובוט ביצת המוות.
לאחר שהם מביסים את רובוט ביצת המוות, סוניק הקלאסי חוזר לזמן שלו.
בדומה למשחק Sonic Generations, גם במשחק זה ניתן לשחק בשתי דרכים: סוניק הקלאסי, המביא עמו סגנון של שלבים המאופיינים בדרך כלל בפלטפורמה ובדו מימד, ובסוניק המודרני, אשר מאופיין בעיקר בריצה בקצב מהיר במרחב תלת־ממדי ובדו ממדי לסירוגין.
בנוסף, ישנו סגנון משחק חדש: השחקן יכול ליצור דמות משלו אשר תיכלל במשחק ותהיה כחלק מהסיפור; לדמות תהיה גאדג'טים למיניהם אשר בעזרתם השחקן יוכל לעבור את השלבים.
רעתיאורהופעות כבוס במשחק זאבוק מנהיג "נבלי המוות" ובעל מבנה גוף מגודל.
שיבוטו מופיע בשלב הבוס הראשון במשחק, וכשהוא מובס סוניק מגלה שהוא היה בעצם שיבוט.
אינפיניט מסתורי שיכול ליצור שיבוטים.
מופיע בשלבי בוס במהלך המשחק.
סוניק המתכתי רובוט אשר בנה ד"ר אגמן.
שיבוטו מופיע בשלב שאינו מוגדר כבוס, כשסוניק והדמות החדשה מביסים את שיבוטו.דוקטור אגמן הנבל הראשי.
ממציא רובוטים שבנה את "ביצת המוות" ו"רובוט ביצת המוות".
בשלב של סוניק הקלאסי ובתור הבוס הסופי.
המשחק קיבל ביקורות מעורבות ממבקרים אשר שיבחו את הוויזואליות, צורת הגשת המשחק ומערכת יצירת הדמות של השחקן, אך התלוננו על עיצוב השלבים, בעיות טכניות וחוסר שאפתנות.
Soon We'll Be Found (בעברית: בקרוב נמצא את עצמנו) הוא סינגל שהוקלט על ידי הזמרת האוסטרלית סיה, מתוך אלבום האולפן הרביעי שלה, Some People Have Real Problems.
השיר יצא לאור ב-13 באוקטובר 2008, כסינגל השלישי מתוך האלבום.
עם יציאתו נכנס השיר אל המקום ה-13 במצעד שבולוניה, ה-17 במצעד שבפלנדריה, וה-94 במצעד הסינגלים הבריטי.
השיר נכתב על ידי סיה וריק נואלס, והופק על ידי ג'ימי הוגארת'.
תחילה, יצא השיר בבריטניה, ב-13 באוקטובר 2008, תחת חסותה של חברת התקליטים מאנקי פאזל רקורדס.
מאוחר יותר, ב-12 בינואר 2009, יצא השיר גם באירופה ובשאר רחבי העולם.
עם השיר הופיעה לראשונה סיה בתוכנית הטלוויזיה, "Late Show with David Letterman", ב-13 בנובמבר 2008.
הווידאו קליפ הנלווה שיצא לשיר בוים וצולם על ידי קלייר קארה.
בקליפ עצמו, שרה סיה את השיר בשפת הסימנים האמריקאית.
בנוסף לכך, הקליפ זכה לפופולריות רבה בשל המסרים השוררים בתוכו.
נכון ל-9 בנובמבר 2023, מונה הצפיות של הקליפ עומד על כ-93.5 מיליון צפיות, דבר אשר הופך אותו לקליפ הנצפה ביותר מן האלבום.
"Sooner or Later" (בעברית: "בְּמוּקדָם אוֹ בְּמאוּחָר") הוא שיר שהוקלט על ידי הזמרת-יוצרת האמריקאית מדונה, מתוך הפסקול השני שלה, I'm Breathless.
השיר יצא לאור ב-21 במאי 1990, על ידי חברות התקליטים האחים וורנר וסייר רקורדס.
הוא נכתב על ידי סטיבן סונדהיים והופק על ידי מדונה וביל בוטרל.
השיר זכה בפרס אוסקר לשיר המקורי הטוב ביותר, אם כי הזמרת לא הייתה שותפה לכתיבתו, ולכן היא לא קיבלה קרדיט על הפרס.
השיר נכתב על ידי סטיבן סונדהיים לבדו והופק על ידי מדונה וביל בוטרל.
ב-13 באפריל 1990, יצאה מדונה לסיבוב ההופעות השלישי שלה "Blond Ambition World Tour", אשר תמך בפסקול I'm Breathless.
במהלך סיבוב ההופעות ביצעה את השיר מספר פעמים.
במהלך ביצוע השיר עם מייקל ג'קסון התלבשה מדונה בדמותה של מרילין מונרו.
בטקס פרסי אוסקר ה-63 נקרא השיר בשם "".
ב-2019, השיר הוקלט במסגרת פרק בשם Chapter Forty-Six: The Red Dahlia מהעונה השלישית של סדרת הטלוויזיה "ריברדייל", בביצועה של אשלי מארי.
ב"פוזה", עונה שנייה, פרק שש (2019), אלקטרה ביצעה את "Sooner or Later" באירוע בהנחיית בלנקה ופריי טל כדי לגייס כספים ומודעות ל-HIV-AIDS.
הזמרת-יוצרת האמריקאית מולי רינגוולד הקליטה את השיר לאלבום הבכורה שלה, Except Sometimes ב-2013. הוא בוצע גם על ידי אמה רוברטס וקים קרדשיאן במסגרת הפרק השני בעונה השתים-עשרה של סדרת הטלוויזיה "אימה אמריקאית" (2023).
באותו הפרק, לבשה רוברטס את השמלה של מדונה מטקס פרסי אוסקר ה-63.
שנהטקסקטגוריהמועמדותתוצאהמקור1990טקס פרסי האוסקרהשיר המקורי הטוב ביותר"Sooner or Later"
Sonny & Cher's Greatest Hits (בעברית: הלהיטים הגדולים של סוני ושר) הוא אלבום האוסף השלישי של הצמד סוני ושר.
האלבום יצא לאור ב-1968, על ידי חברות התקליטים אטלנטיק רקורדס ואטקו רקורדס.
ב-AllMusic קיבל אלבום האוסף דירוג של שניים וחצי כוכבי זהב.
"Soon You'll Get Better" (בעברית: "בקרוב תרגיש/י יותר טוב") הוא שיר אשר הוקלט על ידי הזמרת-יוצרת האמריקאית טיילור סוויפט, ביחד עם הדיקסי צ'יקס, מתוך אלבומה השביעי, Lover.
השיר הגיע למקום ה-31 במצעד של רולינג סטון טופ 100.
האודיו צבר שני מיליון צפיות.
לקראת אמצע שנת 2020, נודע כי השיר נמכר בלמעלה מ-300,000 עותקים בארצות הברית.
בסמוך לצאתו, עלה השיר ביחד עם האלבום Lover, לרשת הזרמת המדיה ספוטיפיי.
השיר צבר שם למעלה מ-100 מיליון השמעות.
כלפי השיר הופנו ביקורות חיוביות, תוך שברולינג סטון הוא דורג במקום ה-97 ברשימת "כל 206 השירים של טיילור סוויפט, לפי דירוג".
Sophie Ellis-Bextor: iTunes Live in London הוא המיני-אלבום הראשון של הזמרת-יוצרת האנגלייה סופי אליס-בקסטור.
האלבום יצא לאור ב-3 באוגוסט 2009 על ידי חברות התקליטים פולידור רקורדס ופסיניישן רקורדס.
מתוך המיני-אלבום יצא הסינגל השיווקי "If I Can't Dance".
כמו כן, ביצעה אליס בקסטור במסגרת המיני-אלבום את שירה של שר, "Take Me Home".
במיני-אלבום נכללים גם שיריה המצליחים "", "" ו-"Catch You".
Sonic X-treme היה משחק פלטפורמה שפותח על ידי המכון הטכני של סגה מ-1994 עד לביטול המשחק בשנת 1997. הוא תוכנן להיות המשחק התלת-ממדי הראשון בזיכיון סוניק הקיפוד והמשחק המקורי הראשון לקונסולות ה-Sega Saturn.
המשחק נבנה על משחקי סוניק בעבר תוך כדי הצגת אלמנטים שייקחו את סוניק לעידן התלת-ממדי של משחקי הווידאו.
עלילת המשחק עקבה אחר סוניק במסעו לעצור את דוקטור רובוטניק מגנבת שש טבעות קסם מטיארה בובובסקי ואביה.
המשחק תוכנן בתחילתו כמשחק סייד-סקרולינג ל-Sega Genesis.
לאחר מכן, הפיתוח עבר ל-32X , ובסוף עבר ל-Saturn ול-Windows, והמשחק עוצב מחדש כמשחק פלטפורמה תלת-ממדי לחג המולד של 1996. התוכנית שובשה בעקבות פוליטיקה, ביקור שלילי של מנהלי סגה ביפן, ומכשולים בשימוש מנוע משחק שפותח על ידי קבוצת סוניק לפרויקט אחר.
מחלת צוות לא אפשרה לצוות לסיים את המשחק בזמן (כריס קופין חלתה בדלקת ריאות חמורה, ונאמר לכריס סן שהיו לו רק עוד שישה חודשים לחיות, אף על פי שהוא שרד), מה שהוביל לביטולו.
סרט שתוכנן לצאת למשחק בשיתוף פעולה עם מטרו גולדווין מאייר בוטל.
במקום שחרור המשחק, החברה שחררה פורט של המשחק Sonic 3D Blast לסאטורן, אך לא הוציאה משחק תלת-ממדי מקורי של סוניק עד Sonic Adventure לקונסולת הדרימקאסט בשנת 1998. ביטול המשחק נחשב לגורם חשוב בכישלון המסחרי של הסאטורן, מכיוון שהותיר את המערכת ללא משחק פלטפורמה מקורי של "סוניק הקיפוד".
אלמנטים דומים לאלה שהיו במשחק הופיעו במשחקים מאוחרים יותר, כגון Sonic Lost World משנת 2013.
באוגוסט 1994, סגה חתמו על עסקה עם מטרו גולדווין מאייר ו-Trilogy Entertainment כדי להפיק סרט לייב אקשן והנפשה המבוסס על הזיכיון עם קשר למשחק.
במאי 1995, התסריטאי ריצ'רד ג'פריס הציג את העיבוד שלו לסגה תחת הכותרת "סוניק הקיפוד: נפלאות העולם".
בעיבוד, סוניק ואויבו, דוקטור רובוטניק, ברחו מהמשחק לעולם האמיתי.
הסרט בוטל מכיוון שאף אחת מהחברות לא יכלה להגיע להסכמה.
סוניק מאניה הוא משחק פלטפורמה דו-ממדי השייך לסדרת משחקי הווידאו "סוניק הקיפוד" של חברת סגה.
המשחק יצא לאור ב-15 באוגוסט 2017 לפלייסטיישן 4, Xbox One וה-נינטנדו סוויץ'.
ב-29 באוגוסט 2017 למחשב האישי.
עלילת המשחק מתמקדת בדמותם של סוניק הקיפוד, טיילס השועל, נאקלס הקיפודן, מייטי הארמדיל וריי הסנאי בניסיונותיהם לסכל את התוכניות של דוקטור אגמן.
המשחק מתרחש לאחר אירועי המשחק "סוניק ונאקלס", סוניק וטיילס גילו אנרגיה עוצמתית באי המלאכים וטסו במטוס שלהם, הטורנדו, על מנת לחקור אותה.
אולם דוקטור אגמן שלח קבוצה של אגרובוטים כדי להגיע לשם לפני סוניק וטיילס.
האגרובוטים גילו את מקור האנרגיה, אבן אודם קסומה בשם רובי הפנטום, בדיוק אז סוניק וטיילס הגיעו.
האגרובוטים קיבלו אנרגיות חדשות מאבן האודם, ונהפכו לקשים, ושלחו את סוניק, טיילס, ואת שמר האי נאקלס, אל אזורים שהם ביקרו על מנת שם הם רדפו אחרי רובוטניק כדי למנוע ממנו להשתמש באבן האודם למטרות רשע.
סוניק וחבריו גילו שרובוטניק השתמש באבן האודם על מנת לשלוט בכוכב הקטן מהמשחק Sonic CD.
שם הם ראו את מבצר הרובוטים של רובוטניק, הביסו אותו ואת הענקים, וברחו הרגע שהמבצר התפוצץ.
אם כל 7 יהלומי הכאוס נאספו בזמן המשחק של סוניק, רובי הפנטום משגר אותו ואת רובוטניק אל מימד אחר.
שם, מלך הענקים בוגד ברובוטניק ולוקח את אבן האודם לעצמו, רובוטניק תוקף את הענק ומנסה להחזירו למוטב.
סוניק משתמש ביהלומי הכאוס ונהפך לסופר סוניק ונלחם ברובוטניק ובמלך הענקים בהתאמה כדי לקחת את אבן האודם מהם.
לאחר הקרב, רובי הפנטום מגיב עם היהלומים, ושולל את גרסת הסופר של סוניק ויוצר חור שחור שם בלע את עצמו וסוניק והכוכב הקטן נעלמו.
המשחק הוא משחק פלטפורמה אשר המשחקיות בה דומה למשחקים הראשונים בסדרה אשר הוצאו לסגה מגה דרייב.
השחקן בוחר אחת משלוש דמויות המשחק אשר לכל אחד מהם יש יכולת שונה.
סוניק משתמש ב"צניחת זינוק" אשר יכול לזנק במהירות אחרי הקפיצה, טיילס יכול לעוף וגם לשחות, ונאקלס יכול לטפס על הקירות.
במשחק ישנם 12 שלבים, 8 מהם "ערוכים מחדש" כגון: Green Hill Zone מהמשחק הראשון, יחד עם 4 שלבים רגילים.
האזורים הערוכים מחדש משלובים עם חלקים ממוחזרים ממשחקי סוניק הקודמים וגם חדשים.
המשחק הוכרז לראשונה בשנת 2016, כאשר נחגגו 25 שנים לסדרת המשחקים, המשחק עצמו יצא לאור ב-15 באוגוסט 2017 לפלייסטיישן 4, Xbox One ו-נינטנדו סוויץ' וב-29 באוגוסט 2017 ל-Microsoft Windows.
סדרת סרטונים קצרים של 5 פרקים בשם "Sonic Mania Adventures" שודרה בערוץ היוטיוב של סוניק בין מרץ ליולי 2018, אשר פרסמה את גרסת ההרחבה Sonic Mania Plus.
ב-2018 יצאה הרחבה למשחק בשם "Sonic Mania Plus".
ההרחבה מוסיפה את דמויותיהם של מייטי הארמדיל וריי הסנאי המעופף, שהופיעו לראשונה במשחק הארקייד "SegaSonic the Hedgehog" משנת 1993. מייטי יכול להפוך את עצמו לכדור משוריין והוא בעל הגנה מפני קוצים, וריי יכול לעוף מעבר בלי לאבד שיווי משקל.
בנוסף, ישנם מצב משחק חדש בשם "Encore Mode", ואפשרות לעד ארבעה שחקנים במסך מפוצל.
לפי האתר Metacritic, המשחק הביא ביקורות טובות.
מבחינת מעריצי הסדרה, המשחק נחשב למשחק הקלאסי האהוב ביותר.
Sonne Adam (במקור מעברית "שונא אדם") היא להקת דת' מטאל ודת'-דום ישראלית.
הלהקה הוקמה ב-2007 על ידי טום דוידוב וחן דהאן, אך לא ברור מתי או אם התפרקה ואם אי פעם תחזור להופיע.
שונא אדם היא אחת מהלהקות היחידות בישראל אשר ניגנו או מנגנות בסגנון דת'-דום "טהור", זאת לעומת להקות ישראליות אחרות כמו אורפנד לנד ו-Salem, אשר לעיתים מנגנות דת'-דום אך עושות זאת בשילוב עם אוריינטל מטאל וסגנונות אחרים.
הליריקה של שונא אדם מתמקדת בעיקר בחילול הקודש, מיזנתרופיה ותורת הנסתר.
מילות השירים של הלהקה הן, לדברי דהאן, "אמירות מטפוריות בעיקר על התבוננות פנימית אישית, מחשבות, חלומות וכדומה.
אנחנו משתמשים בשפה אפלה מאוד כדי לעבור דרך הנושאים האלה באופן שהכי מתאים למוזיקה".
סוניק פרונטירס הוא משחק מחשב מסוג פלטפורמה שפותח על ידי קבוצת סוניק ויצא ב-8 בנובמבר 2022 לקונסולות הפלייסטיישן 5, פלייסטיישן 4, אקס בוקס סירייס X/S, אקס בוקס וואן, הנינטנדו סוויץ' והמחשב האישי על ידי סגה.
השחקן שולט בסוניק הקיפוד ומשוטט באופן חופשי בעולם פתוח בחיפוש אחר יהלומי הכאוס לאחר שחבריו של סוניק נשאבו לתוך חור תולעת.
בזמן חקירת העולם הפתוח, השחקן יכול להשלים אתגרים, להילחם ברובוטים עוינים, ולשחק בשלבי "Cyper Space" שלוקחים השראה משלבים ממשחקים קודמים.
לאחר היציאה של "Sonic Forces" בשנת 2017, קבוצת סוניק התחילה לחשוב לאיזה כיוון היא רוצה לקחת את המשחק הבא.
טאקשי איזוקה, ראש קבוצת סוניק, רצה שהמשחק יהווה השראה למשחקים שיבואו בעתיד, כמו שהמשחק "Sonic Adventure" עשה בשנת 1998. קבוצת סוניק החליטה ללכת על עולם פתוח, והתמקדה באיך לשלב את יכולותיו של סוניק בעולם מסוג זה.
"Sonic Frontiers" שוחרר ב-8 בנובמבר 2022 וקיבל ביקורות מעורבות.
עד מאי 2023, נמכרו יותר מ-3 וחצי מיליון עותקים.
"Sonic Frontiers" הוא משחק פלטפורמה, פעולה והרפתקה תלת־ממדי.
בתור סוניק הקיפוד, השחקן משוטט בחמישה איים שונים הנקראים "Starfall Islands" (שכוללים מגוון של ביומות כמו שדות, יערות, מדבריות והרים געשיים) כדי למצוא את יהלומי הכאוס ולחקור את הקשר בין היהלומים לאיים.
לסוניק יש את כל היכולות שלו מהמשחקים הקודמים; הוא רץ במהירות גבוהה, אוסף טבעות, מחליק על מעקים ותוקף אויבים.
בנוסף לאפשרות לקפיצה כפולה באוויר, חוזרת במשחק זה יכולת ה"דרופ דאש" מהמשחק Sonic Mania.
בנוסף, לסוניק יש כמה יכולות חדשות, כמו ריצה על קירות ושימוש ביכולת הנקראת "Cyloop" כדי ליצור מעגל של אור סביב חפצים ועל מנת להפעיל או להשמיד אותם.
השחקן יכול להתאים אישית את השליטה ולהתאים את דרגת הקושי של המשחק יחד עם המהירות, ההאצה ורגישות הפנייה של סוניק, בין היתר.
עם ההתקדמות במשחק השחקן יכול גם לשדרג את המהירות, ההתקפה, ההגנה, כמות הטבעות ומד הבוסט של סוניק.
היא חברת הפקות טלוויזיה אמריקאית.
מטה החברה נמצא במתחם אולפני סרטי סוני בעיר קולבר סיטי שבמדינת קליפורניה אשר בארצות הברית.
החברה היא חברת בת של חברת סרטי סוני אשר בעצמה חברת בת של הקונצרן היפני סוני.
החברה שנוסדה ב-1948 התפתחה עם השנים לאחת מחברות הפקת והפצת תוכני הטלוויזיה המובילות בעולם, אשר עומדת מאחורי ההפקות של תוכניות טלוויזיה עטורות פרסים ופופולריות במיוחד בז'אנרים שונים.
החברה נוסדה ב-1947 כ-Pioneer Telefilms על ידי ראלף קון, שאביו ודודו ייסדו את אולפני Columbia Pictures.
בשנת 1948 נרכשה החברה על ידי Columbia Pictures, שמה שונה ל-"Screen Gems" והיא הפכה לחטיבת הטלוויזיה של Columbia Pictures.
בתחילת הדרך התמקדה החברה בהפקת תוכניות בתקציב נמוך עבור הטלוויזיה אשר הייתה מדיום חדש למדיי באותה התקופה.
בעשורים הבאים Screen Gems ההייתה אחראית בין היתר להפקת התוכניות הפופולריות "The Donna Reed Show", "Bewitched" ו-"The Partridge Family".
בשנת 1974 שונה שמה של החברה ל-"Columbia Pictures Television" בשל התפקיד המרכזי יותר שהיה כעת לחברה בחברת סרטי קולומביה.
לאורך שנות השמונים והתשעים המשיכה החברה להפיק תוכניות טלוויזיה רבות, כולל הסדרות הפופולריות "סיינפלד", "צעירים חסרי מנוח", ו"שובר שורות".
בשנת 1994 התמזגה החברה עם האולפן TriStar Television.
בשנת 2002 הקונצרן היפני סוני רכש את Columbia Pictures, כולל את חטיבת הטלוויזיה של החברה, ובעקבות כך הוחלט לשנות את שם החברה ל Sony Pictures Television Inc.
"Sophisticated Lady" (בתרגום לעברית: "גברת מתוחכמת") הוא סטנדרט ג'אז אינסטרומנטלי שהלחין ב-1932 דיוק אלינגטון.
קרדיט נוסף ניתן למו"ל אירווינג מילס שמילותיו נוספו לשיר על ידי מיטשל פאריש.
המילים זכו לאישור של אלינגטון, שתיאר אותן כ"נפלאות - אבל לא לגמרי מותאמות לתפיסה המקורית שלי".
התפיסה המקורית הזו נוצרה בהשראת שלוש ממורות בית הספר היסודי של אלינגטון.
"הן לימדו כל החורף וטיילו באירופה בקיץ.
בעיניי זו הייתה המשמעות של תחכום".
פרשנות אחרת הייתה שהכותרת מתייחסת לחברתו הוותיקה, מילדרד דיקסון.